wickkiey/tamil-wikipedia-chunked huggingface dataset:
| 238 | 112.134.48.7 | 0 | 1 | 0 | 0 | 0 | 0 | 0 | 1 | 22 |  |
| 239 | முஹமது இஸ்மாயில்36 | 0 | 0 | 0 | 0 | 0 | 0 | 1 | 1 | 0 |  |
| 240 | George46 | 0 | 1 | 0 | 0 | 0 | 0 | 0 | 1 | 8461 |  |
| 241 | 5.156.52.28 | 0 | 1 | 0 | 0 | 0 | 0 | 0 | 1 | 1 |  |
| 242 | Thendral.B | 0 | 0 | 0 | 0 | 0 | 0 | 1 | 1 | 0 |  |
| 243 | 106.208.30.162 | 0 | 1 | 0 | 0 | 0 | 0 | 0 | 1 | 542 |  |
| 244 | Blacknclick | 0 | 1 | 0 | 0 | 0 | 0 | 0 | 1 | 9 |  |
| 245 | Somangili Krishnamoorthy | 0 | 1 | 0 | 0 | 0 | 0 | 0 | 1 | 141 |  |
| 246 | Shalomsimona | 0 | 0 | 0 | 0 | 0 | 0 | 1 | 1 | 0 |  |
| 247 | 61.245.163.238 | 0 | 1 | 0 | 0 | 0 | 0 | 0 | 1 | 218 |  |
| 248 | Anupmehra | 0 | 1 | 0 | 0 | 0 | 0 | 0 | 1 | 0 |  |
| 249 | 31.149.95.200 | 0 | 1 | 0 | 0 | 0 | 0 | 0 | 1 | 0 |  |
| 250 | 117.223.180.61 | 0 | 1 | 0 | 0 | 0 | 0 | 0 | 1 | 8 |  |
| 251 | 旭川の自称美女 | 0 | 0 | 0 | 0 | 0 | 0 | 1 | 1 | 0 |  |
| 252 | Vanithapalanivelu | 0 | 1 | 0 | 0 | 0 | 0 | 0 | 1 | 0 |  |
| 253 | Puduvaisathish | 0 | 1 | 0 | 0 | 0 | 0 | 0 | 1 | 467 |  |
| 254 | Nehasharmag | 0 | 1 | 0 | 0 | 0 | 0 | 0 | 1 | 1694 |  |
| 255 | 122.174.122.237 | 0 | 1 | 0 | 0 | 0 | 0 | 0 | 1 | 1 |  |
| 256 | 181.4.120.180 | 0 | 1 | 0 | 0 | 0 | 0 | 0 | 1 | 121 |  |
| 257 | Shrikarsan | 0 | 1 | 0 | 0 | 0 | 0 | 0 | 1 | 0 |  |
| 258 | 78.203.160.85 | 0 | 1 | 0 | 0 | 0 | 0 | 0 | 1 | 7 |  |
| 259 | Ryanrajpoot | 0 | 1 | 0 | 0 | 0 | 0 | 0 | 1 | 132 |  |
| 260 | செல்வா | 0 | 0 | 0 | 0 | 0 | 0 | 1 | 1 | 0 |  |
| 261 | Nirmalakumar | 0 | 0 | 0 | 0 | 0 | 0 | 1 | 1 | 0 |  |
| 262 | 117.201.0.120 | 0 | 1 | 0 | 0 | 0 | 0 | 0 | 1 | 25 |  |
| 263 | Tamil1988 | 0 | 1 | 0 | 0 | 0 | 0 | 0 | 1 | 0 |  |
| 264 | Abjiklam | 0 | 1 | 0 | 0 | 0 | 0 | 0 | 1 | 0 |  |
| 265 | 2A02:8070:428C:7800:1D78:F44E:67B4:E323 | 0 | 1 | 0 | 0 | 0 | 0 | 0 | 1 | 1451 |  |
| 266 | 118.201.187.182 | 0 | 1 | 0 | 0 | 0 | 0 | 0 | 1 | 0 |  |
| 267 | 117.193.133.19 | 0 | 1 | 0 | 0 | 0 | 0 | 0 | 1 | 0 |  |
| 268 | சாயீஸ்வரி பத்மசீலன் | 0 | 0 | 0 | 0 | 0 | 0 | 1 | 1 | 0 |  |
| 269 | 103.247.48.153 | 0 | 1 | 0 | 0 | 0 | 0 | 0 | 1 | 0 |  |
| 270 | 106.193.72.93 | 0 | 1 | 0 | 0 | 0 | 0 | 0 | 1 | 0 |  |
| 271 | 1.39.62.253 | 0 | 0 | 0 | 0 | 0 | 0 | 1 | 1 | 0 |  |
| 272 | Alan | 0 | 1 | 0 | 0 | 0 | 0 | 0 | 1 | 3 | } |
# சிங்கப்பூர் தாவரவியல் தோட்டம்

**சிங்கப்பூர் தாவரவியல் தோட்டம்** என்ற 156 வயது கொண்ட வெப்பமண்டல தோட்டமானது சிங்கப்பூரின் வணிக மையப் பகுதியின் அண்மையில் அமைந்துள்ளது. இது யுனெஸ்கோவினால் உலகப் பாரம்பரியக் களமாக அங்கீகரிக்கப்பட்ட மூன்று தோட்டங்களுள், ஒரே வெப்பமண்டல தோட்டமாகும். 2013லிருந்து இந்த தோட்டம் "டிரிப்அட்வைசர் நிறுவனத்தினரால் ஆசியாவின் சிறந்த தோட்டமாகவும், சுற்றுலா ஈர்ப்பாகவும் பட்டியலிடப்பட்டுள்ளது. இது 2012-ல் சர்வதேச தோட்ட சுற்றுலா விருதுகள் நிகழ்வின்பொழுது, ஆண்டின் தொடக்க தோட்டமாக அறிவிக்கப்பட்டது மற்றும் 2008 ல் மிச்செலின் மூன்று நட்சத்திர தரவரிசையைப் பெற்றது.  
1859-இல் இந்த தாவரவியல் தோட்டம் அதன் தற்போதைய இருப்பிடத்தில், ஒரு விவசாய தோட்டக்கலை சங்கம் மூலம் நிறுவப்பட்டது. இதன் முதல் அறிவியல் இயக்குநர் ஹென்றி நிக்கோலஸ் ரிட்லி தலைமையில், ரப்பர் தாவரத்தின் சாகுபடி குறித்து ஆய்வு செய்யப்பட்டது. இது இருபதாம் நூற்றாண்டின் முற்பகுதியில் இப்பிராந்தியத்தின் ரப்பர் வர்த்தகம் ஏற்றமடைய முக்கியப் பங்கு வகித்தது. இன்றும் பயன்படுத்தப்படுமளவுக்கு ரப்பர் பிரித்தெடுத்தல் தொழில்நுட்பத்தினை கச்சிதமாக மேம்படுத்தி, அப்பகுதியிலுள்ள தோட்டக்காரர்களின் பொருளாதார மதிப்பை வளர்க்கும் விதத்தில் ரப்பர் உற்பத்தி வேகமாக விரிவடைந்தது.  
நாட்டின் வெட்டு ஆர்க்கிட் ஏற்றுமதியை பிரதானமாக்கும் வகையில், முக்கிய தோட்டத்தினுள்ளே அமைந்துள்ள தேசிய ஆர்க்கிட் தோட்டம், ஆர்க்கிட் ஆய்வுகள் மற்றும் கலப்பின சாகுபடியில் முன்னோடியாக உள்ளது. பூமத்திய ரேகை காலநிலை உதவியுடன், இப்பூங்கா 1200 தாவர இனங்கள் மற்றும் 2000 கலப்பினங்களுடன் மிகப்பெரிய ஆர்க்கிட் சேகரிப்பு நிலையமாக திகழ்கிறது.  
நாடு விடுதலைபெற்றபொழுது, சிங்கப்பூர் தாவரவியல் பூங்காவின் நிபுணத்துவம், சிங்கப்பூரை வெப்பமண்டல தோட்ட நகரமாக மாற்ற உதவியது. 1981-இல் கலப்பின ஆர்க்கிட் 'வண்டா மிஸ் ஜோகுயிம்' சிங்கப்பூரின் தேசிய மலராக தேர்ந்தெடுக்கப்பட்டது. சிங்கப்பூர் 'ஆர்க்கிட் இராசதந்திரம்' நடவடிக்கையின் மூலம், நாட்டிற்கு வருகைதரும் அதிபர்கள், பிரபலங்களின் பெயர்களை மிகச்சிறந்த கலப்பின ஆர்க்கிட்டுகளுக்கு சூட்டப்படுகிறது, இது ஆர்க்கிட் விஐபி தோட்டத்தில் பார்வைக்கு வைக்கப்பட்டுள்ளது.  
*சிங்கப்பூர் தாவரவியல் பூங்கா* ஆண்டு முழுவதும் ஒவ்வொரு நாளும் அதிகாலை 'ஐந்து மணி' முதல் நள்ளிரவு 'பன்னிரென்டு மணி' வரை திறந்திருக்கும் உலகில் ஒரே பூங்காவாகும். இத்தோட்டத்தின் 82-ஹெக்டேர் பகுதி பரப்பளவு முழுவதும் 10,000க்கும் மேற்பட்ட தாவர இனங்கள் பரவியுள்ளது. இதன் வடக்கு மற்றும் தெற்கு முனைகளுக்கிடையேவ்அதிகபட்ச நீண்ட தொலைவு 2.5 கிமீ (1.6 மைல்) ஆகும். இத்தாவரவியல் பூங்காவிற்கு ஆண்டுதோறும் சுமார் 4.5 மில்லியன் பார்வையாளர்கள் வருகின்றனர்.
# சிங்கப்பூர் தாவரவியல் தோட்டம்

## ஈர்ப்பிடங்கள்

- தேசிய ஆர்க்கிட் தோட்டம்: இது சிங்கப்பூர் தாவரவியல் பூங்காவின் மிகச்சிறந்த ஈர்ப்பிடமாகும், இது பூங்காவின் மேற்கே நடுப்பகுதியிலுள்ளது. மலைப்பாங்கான மூன்று ஹெக்டர் நிலத்தில் 1000க்கும் அதிகமான தாவர இனங்கள் மற்றும் 2000க்கு அதிகமான கலப்பினங்களின் தொகுப்பாக உள்ளது.
- மழைக்காடு (அ) புனல்காடு: சிங்கப்பூர் தாவரவியல் தோட்டத்தில், பூங்காவை விட பழமையான ஒர் வெப்பமண்டல மழைக்காடு ஆறு ஹெக்டர் பரப்பளவில் உள்ளன. உலகளவில் நகர எல்லைக்குள்ளே இருக்கும் வெப்பமண்டல மழைக்காடுகளுல் இதுவும் ஒன்றாகும்; மற்றொன்று பிரேசிலின் தலைநகரான இரியோ டி செனீரோவிலுள்ள டிஜீகா வனமாகும்.
- இஞ்சித் தோட்டம்: இது தேசிய ஆர்க்கிட் தோட்டம் அருகிலுள்ளது, ஒரு ஹெக்டர் பரப்பளவில் இஞ்சிக் குடும்பத்தின் உறுப்பினர்களை ஒன்றாக வளர்க்கிறது. இது முந்தைய ஆர்க்கிட் தோட்டம் இருந்த இடத்தில் 2003ல் அதிகாரப்பூர்வமாக துவக்கப்பட்டது.  
- ஜேக்கப் பால்ஸ் சிறுவர் பூங்கா: 1 அக்டோபர் 2007ல் ஆசியாவின் முதல் சிறுவர் பூங்காவாக இது ஆரம்பிக்கப்பட்டது.
- ஏரிகள்: இத்தாவரவியல் பூங்காவினுள்ளே மூன்று ஏரிகள் உள்ளன. அவை முறையே சிம்பொனி ஏரி, சுவான் ஏரி, எகோ ஏரி ஆகும்.
# மா வான் தீவு

**மா வான்** (*Ma Wan*) என்பது ஆங்காங் நாட்டின் ஒரு தீவு ஆகும். லாண்டௌ தீவிற்கும் திசிங் யி தீவிற்கும் இடையில் இத்தீவு அமைந்துள்ளது. மா வான் தீ வின் பரப்பளவு 0.97 சதுர கிலோமீட்டர் அதாவது மொத்தமாக 240 ஏக்கர்களாகும். துசுவன் வான் மாவட்டம், மாவட்டத்தின் ஒரு பகுதியாக இந்தத் தீவினையும் நிர்வகிக்கிறது.  
லண்டௌ இணைப்புச் சாலை மா வான் தீவு வழியாகச் செல்கிறது. 1990 ஆம் ஆண்டின் நடுப்பகுதியில், ஆங்காங் அரசாங்கத்தின் ரோசாத் தோப்பு திட்டத்தின் ஒரு பகுதியாக ஆங்காங் சர்வதேச விமான நிலையத்தையும் நகர மையத்தையும் இணைப்பதற்காக இந்த இணைப்புச்சாலை அமைக்கப்பட்டது. இச்சாலையின் வளர்சியால் தீவில் பல அபிவிருத்தித் திட்டங்கள் உருவாகின. இன்று மா வான் தீவின் பெரும்பகுதியை பூங்காத் தீவு அடுக்குமாடித் தொகுப்பு வீடுகள் ஆக்ரமித்துள்ளன. இத்தொகுப்பு வீடுகளை அடுத்து இணைப்பாக மா வான் பூங்கா என்ற வணிக நோக்கு உல்லாசப் பூங்கா அமைக்கப்பட்டது. இப்பூங்காவின் ஒரு பகுதி முதன்முதலில் 2007 ஆம் ஆண்டு சூலையில் தொடங்கப்பட்டது.
# மா வான் தீவு

## புவியியல்

crossing the காப் சுயி முன் கால்வாய், மா வானின் முன்பகுதியில் உள்ள தின் லி யு கிராமத்தில் குறுக்காகச் செல்கிறது ]]
மா வான் தீவின் பரப்பளவு 0.97 சதுர கிலோ மீட்டர் அல்லது 0.37  
- கிழக்கில் உள்ள மா வான் கால்வாய் சிங் யி தீவை இத்தீவில் இருந்து பிரிக்கிறது. இக்கால்வாயின் குறுக்காக சிங் மா பாலம் செல்கிறது.
- மா வான் தீவின் தென்மேற்கில் உள்ள காப் சுயி முன் கால்வாய் இத்தீவை லண்டௌ தீவின் சிங் சௌ சாய் தீபகற்பத்தில் இருந்து பிரிக்கிறது. இக்கால்வாயின் குறுக்காக காப் சுயி முன் பாலம் செல்கிறது.
- புதிய நிலப்பகுதியின் ஒரு பகுதியான சுன் வான் மாவட்டத்தின் சிங் லங் தௌ நகரின் எதிர்பக்கத்தில் இத்தீவின் வடக்கு கடற்கரை அமைந்திருக்கிறது.
- தங் லங் சௌ தீவினை நோக்கியவாறு இத்தீவின் தெற்குப் பகுதி உள்ளது..
# மா வான் தீவு

## நிலவியல்

மா வான் தீவின் மேற்பரப்பில் உள்ள பாறைகள் பெரும்பாலும் இம் தின் சாய் உருவாக்கத்தினாலான எரிமலைப் பாறைகளாகும். இந்தக் கரடுமுரடான சாம்பல் படிகப்பாறையில் எரிமலைக் கற்கள் காணப்படுகின்றன. தீவின் தொலை தூர வடக்கில் சில அடுக்குகளில் எரிமலைச் சாம்பல் காணப்படுகிறது. கரும் பாறைக் கனிமங்களில், பையோடைட் மற்றும் ஆம்பிபோல் கனிமங்கள் நிறைந்துள்ளன. பாறைக் கனிமங்களில் குவார்ட்சு, பிளாசியோகிளாசு பெல்சுபார் கனிமங்கள் காணப்படுகின்றன. மற்ற கனிமங்களில் அபடைட், மேக்னடைட், மோனசைட் மற்றும் சிர்கோன் முதலிய கனிமங்கள் காணப்படுகின்றன.  
மா வான் கிரானைட் நல்ல பொடித்தூளாக உள்ளது. இதில் அக்னிப்பாறை வகையான சிலிக்கேட் கனிமங்கள் மற்றும் பெரும்படிகங்களான பெல்சுபார் கனிமங்கள் காணப்படுகின்றன. குவார்ட்சு, இருவகை பெல்சுபார் கனிமங்கள் முதலியன இதில் காணப்படும் முக்கியக் கனிமங்களாகும். கிஅக்குக் கடற்கரையின் தெற்குப் பகுதியில் கிடைக்கும் கருப்புப் பாறை பெரும்பாலும் பையோடைட், புளோரைட் மற்றும் அலானைட் கனிமங்களைக் கொண்டிருக்கிறது.
# தாத்தையங்கார்ப்பேட்டை

**தாத்தையங்கார்பேட்டை ** (*Thathiengarpet*), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டத்தில் உள்ள ஒரு பேரூராட்சி ஆகும்..
# தாத்தையங்கார்ப்பேட்டை

## புவியியல்

இவ்வூரின் அமைவிடம் ஆகும்.
# தாத்தையங்கார்ப்பேட்டை

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 12,276 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். தாத்தையங்கார்ப் பேட்டை மக்களின் சராசரி கல்வியறிவு 70% ஆகும். இதில் ஆண்களின் கல்வியறிவு 78%, பெண்களின் கல்வியறிவு 62% ஆகும். இது இந்திய தேசிய சராசரி கல்வியறிவான 59.5% விட கூடியதே. தாத்தையங்கார்ப் பேட்டை மக்கள் தொகையில் 9% ஆறு வயதுக்குட்பட்டோர் ஆவார்கள்.
# தாத்தையங்கார்ப்பேட்டை

## பள்ளிகள்

- அரசினர் ஆண்கள் மேல்நிலை பள்ளி (தா.பேட்டை to மேட்டுப்பாளையம் சாலை)
- அரசினர் பெண்கள் மேல்நிலை பள்ளி (தா.பேட்டை to மேட்டுப்பாளையம் சாலை)
- சென்னம்மாள் மான்ய நடுநிலைப்பள்ளி (பிள்ளாதுறை)
# இசுடாம்போர்டு இராஃபிள்சு

**சர் தாமசு இசுடாம்போர்டு இராபிள்சு**, (எப்ஆர்எஸ் (FRS)|எப்ஆர்ஏஎஸ் (FRAS); (*Sir Thomas Stamford Raffles*); என்பவர் பிரித்தானிய அரசியலாளர்; டச்சுக் கிழக்கிந்திய நிர்வாகத்தில் துணைநிலை ஆளுநர் (1811–1815); பிரித்தானிய பென்கூலன் ஆளுநர் (1817–1822); சிங்கப்பூரை நிறுவியவர்.  
நெப்போலியப் போர்களின் அங்கமாக டச்சு, பிரான்சியப் படைகளிடமிருந்து இந்தோனேசியத் தீவான சாவகத்தைக் கைப்பற்றி பிரித்தானியப் பேரரசை விரிவாக்குவதில் பெரும் பங்காற்றியவரும் ஆவார். *சாவகத்தின் வரலாறு* (*The History of Java*) எனும் நூலை எழுதியுள்ளார்.
# இசுடாம்போர்டு இராஃபிள்சு

## இளமைக்காலம்

இராபிள்சு ஜமேக்காவின் மோரான்ட் துறைமுகத்தில் *ஆன்* *(Ann)* என்ற கப்பலில்; கப்பல் தலைவர் பெஞ்சமின் இராபிள்சுக்கும் *(Captain Benjamin Raffles)*, ஆன் ராபிள்சுக்கும் *(Anne Raffles)* சூலை 6, 1781-இல் பிறந்தார். பெஞ்சமின் இராபிள்சு யார்க்சையர் நகரைச் சேர்ந்தவர்.  
அமெரிக்கப் புரட்சியின் போது மேற்கிந்தியத் தீவுகளில் வணிகம் செய்ய முற்பட்ட பெஞ்சமினின் முயற்சி தோல்வி அடைந்தது. அவரின் குடும்பம் வறுமையில் வாடியது. இருப்பினும் குறைந்த வருமானத்திலும் இராபிள்சின் கல்வி தொடர்ந்தது. தங்குபள்ளி ஒன்றில் கல்வி கற்றார்.
# இசுடாம்போர்டு இராஃபிள்சு

## இளமைக்காலம்

### அலுவலக உதவியாளர் பணி

1795-இல், அவரின் 14-ஆவது அகவையில், இலண்டனில் பிரித்தானிய கிழக்கிந்திய நிறுவனத்தில் அலுவலக உதவியாளராகப் பணிக்குச் சேர்ந்தார். 1805-இல் மலேசியா. பினாங்கு நகருக்கு அனுப்பப் பட்டார்.  
அந்தக் காலத்தில் வேல்சு இளவரசர் தீவு *(Prince of Wales Island)* என அழைக்கப்பட்ட பினாங்கு தீவில் தம்முடைய தென்கிழக்காசிய வாழ்க்கையைத் தொடங்கினார். அந்தக் காலக் கட்டத்தில் பினாங்கின் ஆளுநராக பிலிப் துண்டாசு *(Philip Dundas)* என்பவர் இருந்தார். அவரின் கீழ் ராபிள்சு பணி புரிந்தார்.
# இசுடாம்போர்டு இராஃபிள்சு

## இளமைக்காலம்

### திருமண வாழ்க்கை

1805-இல் புதிய ஆளுநருக்கு துணைச் செயலராக நியமிக்கப்பட்டார். அந்த ஆண்டு ஒலீவியா மாரியம்னெ தெவெனிசு *(Olivia Mariamne Devenish)* என்பவரைத் திருமணம் செய்து கொண்டார். சென்னையில் துணை அறுவை மருத்துவராக இருந்த பேன்கோர்ட் *(Jacob Cassivelaun Fancourt)* என்பவரை மணம் புரிந்திருந்த ஒலீவியா, அவரின் மறைவிற்குப் பிறகு ராபிள்சை மணம் புரிந்தார்.  
ராபிள்சு மலாய் மொழி நன்கு அறிந்தவர். அத்துடன் அவரின் பேச்சுத் திறமையால் ஈர்க்கப்பட்ட இந்தியத் தலைமை ஆளுநர், மிண்டோ பிரபு இவரை மலாக்காவிற்கு அனுப்பினார். 1811-இல் நெப்போலியப் போர்களின் போது பிரான்சு நாடு, ஆலந்து நாட்டை கைப்பற்றியது. அதனால் இராபிள்சு இந்தோனேசியா நாட்டை விட்டு வெளியேற வேண்டியதாயிற்று.
# இசுடாம்போர்டு இராஃபிள்சு

## இளமைக்காலம்

### துணைநிலை ஆளுநர் பதவி

டச்சு, பிரான்சியப் படைகளுக்கு எதிராக இந்தோனேசியாவின் சாவகத் தீவில் (ஜாவா தீவு) நடத்தப்பட்ட போரில் பங்கேற்றார். 45 நாட்கள் நடந்த போரில் சாவகத் தீவைக் கைப்பற்றியதை அடுத்து மிண்டோ பிரபு இராபிள்சை துணைநிலை ஆளுநராக நியமித்தார்.  
எஞ்சியிருந்த எதிர்ப்பாளர்களிடம் அமைதிப் பேச்சு நடத்தி உள்ளூர் அரசர்களைப் பிரித்தானிய ஆட்சியை ஏற்க வைத்தார். சாவகத்தின் இரண்டு முதன்மையான உள்ளூர் அரசுகளில் ஒன்றான யோக்யாகார்த்தாவின் மீது தாக்குதல் நடத்தி கைப்பற்றினார்.
# இசுடாம்போர்டு இராஃபிள்சு

## இளமைக்காலம்

### சாவகப் போர்

பிரித்தானிய தாக்குதலை அடுத்து மத்திய சாவகத்தில் அமைதி திரும்பினாலும் நிலையற்றத் தன்மைக்கும் ஐரோப்பியர்களுக்கு எதிரான வெறுப்பிற்கும் வித்திட்டது; இது 1820-களில் சாவகப் போர் மூலக் காரணமாகவும் அமைந்தது. சுமாத்திராவின் பலெம்பாங் பகுதியில் ஆண்டு வந்த உள்ளூர் சுல்தான் மகமது பகருதீனை *(Mahmud Badaruddin II)* வீழ்த்தி அருகிலிருந்த பங்கா தீவையும் *(Bangka Island)* கைப்பற்றி அப்பகுதியில் பிரித்தானிய ஆட்சியை நிறுவினார்.
# இசுடாம்போர்டு இராஃபிள்சு

## இளமைக்காலம்

### அடிமைகள் வணிகம்

தாம் துணைநிலை ஆளுநராக இருந்த காலத்தில் ஆசியாவில் பிரித்தானியக் கொள்கைகளுக்கு ஏற்ப அடிமை வணிகத்தைக் கட்டுப் படுத்தினார். இருப்பினும் அடிமைகள் வணிகம் முற்றிலும் கட்டுப்படுத்தபடவில்லை; இராபிள்சின் மாளிகையிலேயே பல அடிமைகள் ஊழியம் செய்து வந்தனர்.  
இராபிள்சின் வழிகாட்டுதலில், சாவகத்தின் (ஜாவா (தீவு)) பல தொன்மையான கட்டிடங்கள் முதனமுதலாக ஆவணப் படுத்தப்பட்டன. காலின் மெக்கன்சீ *(Colin Mackenzie)* என்பவர் பிரம்பானான் கோயில் குறித்த ஆங்கில குறிப்புக்களை முதன்முதலில் தொகுத்தார்; எச்.சி. கார்னிலியசு என்பவர் போரோபுதூர் சூழ்ந்திருந்த காட்டுப் புதர்களை நீக்கினார்.
# இசுடாம்போர்டு இராஃபிள்சு

## இளமைக்காலம்

### நில மேலாண்மைக் கொள்கை

டச்சுக்காரர்கள் கடைபிடித்த கொள்கைகளுக்கு மாறாக பணம் சார்ந்த குத்தகை நில மேலாண்மைக் கொள்கையை வகுத்தார். தீவின் கடுமையான வாழ்நிலைக் காரணங்களால் அவரின் மனைவி ஒலீவியா நவம்பர் 26, 1814-இல் மறைந்தார். இந்த மறைவினால் மிகவும் பாதிக்கப்பட்ட இராபிள்சு இங்கிலாந்து திரும்பினார். நெப்போலியப் போர்களின் இறுதியில் ஏற்பட்ட உடன்பாடு காரணமாக சாவகம் (ஜாவா) நெதர்லாந்து நாட்டிற்கு வழங்கப்பட்டது.
# தோட்டக் கல்லறை

**தோட்டக் கல்லறை** (*The Garden Tomb*) என்பது எருசலேம் நகரிலுள்ள கல்லில் வெட்டப்பட்ட ஒரு கல்லறை ஆகும். 1867 இல் நிலத்திலிருந்து கண்டுபிடிக்கப்பட்ட இது, அடக்க இடம், இயேசுவின் உயிர்த்தெழுதல் என்பவற்றுடன் சில கிறித்தவர்களால் கருதப்பட்டு வருகிறது. மத்திய ஒன்பதாம் நூற்றாண்டு முதல் சில அறிஞர்களால் *கொல்கொதா* (இது **மண்டையோடுக் குன்று** (*Skull Hill*, எனவும் **கோடனின் கல்வாரி** (*Gordon's Calvary*) எனவும் **கொண்டரின் கல்வாரி** (*Conder's Calvary*) எனவும் அறியப்படுகிறது.) என முன்மொழியப்பட்ட பாறைச் சரிவுடன் இணைந்தவாறு இந்த தோட்டக் கல்லறை உள்ளது. மாறுபட்ட தனிப்பண்புகளுடன் தற்போதுள்ள அடையாளப்படுத்தப்பட்ட பாரம்பரிய இடமான, இயேசுவின் மரணம், உயிர்ப்பு ஆகியன இடம்பெற்ற இடமாக திருக்கல்லறைத் தேவாலயம் நான்காம் நூற்றாண்டு வரை நம்பப்பட்டு வந்தது. 1894 முதல் தோட்டக் கல்லறையும் அதன் சுற்றுப்புறமும் ஐக்கிய இராச்சியத்தை தளமாகக் கொண்ட கிறித்தவ சமயக் கிளையைச் சாராத அறநிலைய அமைப்பினால் ("தோட்டக் கல்லறை [எருசலேம்] சங்கம்") கிறித்தவ வழிபாட்டு இடமாக பிரதிபலிக்கப்பட்டு, பராமரிக்கப்பட்டது.
# தோட்டக் கல்லறை

## செயலுக்கமும் கண்டுபிடிப்பும்

### மாற்று இடத்தை முன்மொழிவதற்கான செயலூக்கம்

விவிலியம் குறிப்பிடுவதன்படி, இயேசு கிறிஸ்து எருசலேம் நகருக்கு அருகில் அதன் சுவர்களுக்கு வெளியே சிலுவையில் அறையப்பட்டார். ஆகவே, நடுக் கால கிறித்தவ திருத்தூதர்கள் அவர்கள் காலத்தில் சுவர்களிலான நகரின் ஆழத்தே அமைந்திருந்த திருக்கல்லறைத் தேவாலய முடிவுகளில் திருப்பியற்றவர்களின் விடயத்தில் கவனமெடுக்க வேண்டும் என உணர்ந்தார்கள். உதாரணமாக, கி.பி 754 இன் ஆரம்பத்தில் புனித வில்லிபால்ட் பின்வருமாறு தெரிவித்தார். "கெலேனா சிலுவையைக் கண்டுபிடித்தபோது, நகருக்குள் இருந்த இடத்தை ஆயத்தப்படுத்தினார்." பின்னர் வந்த எழுத்தாளர்கள் தெரிவிக்கையில், கட்ரியன் பாரம்பரிய கொல்கொத்தாவையும் இயேசுவின் கல்லறையையும் நகர வரம்பினுள் அவர் நகரை கி.பி. இரண்டாம் நூற்றாண்டில் மீண்டும் கட்டினார். ஆயினும் அவை முன்னர் நகருக்கு வெளியில் இருந்தது.  
முன் சீர்திருத்த காலத்தில் பாரம்பரிய புனித இடங்கள் பற்றிய ஐயங்கள் அதிகரித்தது. 1639 இல் குவார்ஸ்மிஸ் "மேற்கு வைதீகக் கொள்கை" இருப்பு பற்றி தெரிவித்தார். அவர் பாரம்பரிய இடம் இயேசுவின் உண்மையான கல்லறையாக இருக்க முடியாது என வாதிட்டார். முதலாவது நடைமுறை பிரசுரம் 1743 இல் செருமானிய யாத்திரிகர் யோனஸ் கோர்டே பாரம்பரிய இடத்திற்கு எதிராக நிருபித்ததை விவாத்திற்குள்ளாக்கிறது. அவருடைய நூலின் அத்தியாயம் "கல்வாரி மலையில், தற்போதுள்ள நகரத்தின் மத்தியில் இருக்கிறது, ஆகவே அது உண்மையான கல்வாரியாக இருக்க முடியாது". 1812 இல், எட்வட் எ கிளார்க் பாரம்பரிய இடத்தை நிராகரித்து, "வெறும் ஏமாற்றம், ஒரு மடத்துறவியின் காடு" என்றார். அத்துடன் சிலுவையில் அறையப்பட்ட இடம் சீயோன் வாயிலின் வெளிப்புறம் என்று ஆலோசனை கூறினார். கிறித்தவ யாத்திரிகர்களின் தொடர்ந்து வந்த உட்புகுதல் அதிக புரட்டஸ்தாந்துக்காரர்களை உள்வாங்கியது. இவர்கள் அதிகாரபூவு பாரம்பரிய புனித இடங்களை சந்தேகித்தனர். இச்சந்தேகம் புரட்டஸ்தாந்துக்காரர்கள் திருக்கல்லறைத் தேவாலயத்தின் பகுதியில் உரிமை கொண்டிருக்காததினால் கசப்புண்டாக்கியது. அத்துடன் இது புரட்டஸ்தாந்து யாத்திரிகர்களின் சிந்தனையிலும் மன்றாட்டிலும் இயற்கையற்ற உணர்வை ஏற்படுத்தியது.
# இயேசுவின் கல்லறை

**இயேசுவின் கல்லறை** என்பது இயேசு கிறிஸ்து அடக்கம் செய்யப்பட்டதாக நம்பப்படும் இடத்தைக் குறிக்கிறது.  
இயேசு அடக்கம் செய்யப்பட்டதாக பின்வரும் இடங்கில் உள்ள கல்லறைகள் குறிப்பிடப்படுகின்றது.  
- திருக்கல்லறைத் தேவாலயம், எருசலேம்
- தோட்டக் கல்லறை, எருசலேம் பழைய நகருக்கு வெளியே 19 ஆம் நூற்றாண்டில் கண்டுபிடிக்கப்பட்டது.
- தல்பியட் கல்லறை (*Talpiot Tomb*), கிழக்கு எருசலேமின் பழைய நகருக்கு ஐந்து கிலோ மீட்டர்கள் தொலைவில் கிழக்கு தல்பியட்டில் கல்லில் வெட்டப்பட்ட கல்லறை.
- ரோசா பால் (*Roza Bal*), கசுமீரிலுள்ள கல்லறை.
- சிங்கோ (*Shingō*), சப்பான்
# தம்ரா

**தம்ரா** *(Tamra)* (அரபு மொழியில்: طمرة, இப்ரு மொழியில்: טַמְרָה or תַמְרָה) இசுரேல் நாட்டின் வடக்கு மாவட்டத்தில் உள்ள அரபு நகரமாகும். லோவர் கலில்லீயில் உள்ள செஃபா அமுர் நகருக்கு வடக்கில் ஐந்து கிலோமீட்டர் தொலைவிலும் மற்றும் அக்கோவில் இருந்து தோராயமாக கிழக்கில் 20 கிலோமீட்டர் தொலைவிலும் இந்நகரம் காணப்படுகிறது.
# தம்ரா

## வரலாறு

தொல்பொருள் அகழ்வாராய்ச்சிகளில், இரும்புக்காலம் பாரசீகத்தின் அகாமனிசியப் பேரரசு காலம், முந்தைய எல்லெனிச்டிக் காலம், உரோமைப் பேரரசு காலம் மற்றும் பைசாந்தியப் பேரரசு காலம் மற்றும் உமையா கலீபகம் போன்ற பண்டைய காலங்களின் எச்சங்கள் கண்டறியப்பட்டுள்ளன.  
மக்கள்தொகை நிறைந்த பைசாந்தியப் பேரரசு மற்றும் பண்டைய இசுலாமியப் பேரரசுகளின் பல கட்டிடங்கள் அகழ்ந்து எடுக்கப்பட்டன.  
1253 இல் குருசடார் சகாப்த காலத்தில் கேசரேய மன்னன் சான் அலிமான், தம்ரா உட்பட பல கிராமங்களை ஆசுபிடாலெர்சுகளுக்கு விற்பனை செய்துள்ளார். இவை குருசடார் பிராந்தியத்தின் ஒரு பகுதி என்று 1283 ஆம் ஆண்டில் குறிப்பிடப்பட்டுள்ளது. குருசடார்களுக்கும் மம்லுக் வம்ச சுல்தான் குவாலாவுனுக்கும் இடையிலான போர் நிறுத்த ஒப்பந்தத்தில் இவை தொடர்பான குறிப்புகள் காணப்படுகின்றன.
# தம்ரா

## ஒட்டோமான் சகாப்தம்

தம்ரா மற்ற பாலத்தீனக் கிராமங்கள் போல 1517 இல் ஓட்டோமான் பேரரசுடன் இணைக்கப்பட்டது. 1596 கணக்கெடுப்பில் இக்கிராமம் சாஃபத் நகரம் அமைந்துள்ள லிவா மாவட்டத்தில் நாகியா நிர்வாகப் பிரிவில் இடம்பெற்றிருந்தது. இக்கிராமத்தின் மக்கள் தொகை மொத்தம் 22 இசுலாமியக் குடும்பங்கள் ஆகும். கோதுமை, பார்லி, பழ மரங்கள், பருத்தி, அவ்வப்போது கொஞ்சம் வருவாய், தேன் கூடுகள் மற்றும் குளிர்கால மேய்ச்சல் நிலங்கள் முதலியவற்றை அவர்கள் வரியாகச் செலுத்தினர். 1799 இல் பியர் யாகோட்டின் தயாரித்த வரைபடத்தில் இக்கிராமம் தம்ராட் எனப் பெயரிடப்பட்டிருந்தது.  
1859 ஆம் ஆண்டில், பிரிட்டனின் கொன்சல் ரோகர்சு இக்கிராமத்தின் மக்கள் தொகையை 1,200 என மதிப்பிட்டார். அனைவரும் இசுலாமியர்கள் என்றும் விளைநிலப்பரப்பு சுமார் 80 ஏக்கர்கள் என்றும் குறிப்பிட்டார். அதேசமயத்தில் விக்டர் குரின் இக்கிராமத்தின் மக்கள் தொகையாக குடியிருப்பவர்கள் 800 நபர்கள் என்றும் அனைவரும் இசுலாமியர்கள் என்றும் 1875 இல் கண்டறிந்ததாகவும் குறிப்பிடுகிறார்.  
பாலத்தீனிய புத்தாய்வு நிதியத்தின், மேற்கத்திய பாலத்தீன நில அளவைத் துறை 1881 ஆம் ஆண்டில் தம்ரா தொடர்பான செய்திகளைத் தருகிறது. தம்ரா ஒரு பெரிய கிராமம். ஒரு சிறிய கிழக்கு திசையில் ஒரு மசூதியும் வடக்கில் ஒரு கிணறும் இருந்தது. வீடுகளின் மேற்குப் பகுதியில் ஒரு பாறைகளால் கட்டப்பட்ட சமாதி இருந்தது. கிராமத்தின் தெற்குப் பகுதியில் ஆலிவ் மரங்கள் நிறைந்த ஒரு சோலை அல் ருவாய் வரை பரந்து காணப்பட்டது." . 1931 ஆம் ஆண்டின் மக்கள் தொகைக் கணக்கெடுப்பில் இத்தொகை 1258 ஆக உயர்ந்தது. 282 வீடுகளில் வாழ்ந்த அனைவரும் இசுலாமியர்கள்.  
1945 ஆம் ஆண்டின் மக்கள் தொகைக் கணக்கெடுப்பின்படி இத்தொகை 1830 ஆக உயர்ந்தது. அனைவரும் அராபியர்கள் ஆவர். இக்கிராமத்தின் ஆட்சி எல்லை மொத்தமாக 30,559 துணாம்கள் நிலப்பகுதி ஆகும். 1564 துணாம் நிலம் பயிர் செய்யத் தகுதியுள்ள பாசனவசதியுள்ள நிலமாகும். 14434 துணாம் நிலப்பகுதியில் தானிய வகைகளும் 206 துணாம் நிலப்பகுதி நகரமாக கட்டப்பட்டும் இருந்தது என்றும் பிரித்தானியப் பதிவுகள் தெரிவிக்கின்றன.
# மயோன் எரிமலை

**மயோன் எரிமலை** (*Mayon Volcano*, ) அல்லது **புல்கான் மயோன்** அல்லது **மயோன் சிகரம்** என்ற பெயர்களில் அழைக்கப்படும் இந்த எரிமலை பிலிப்பைன்சு நாட்டின் அல்பே மாகாணத்தில் அமைந்துள்ளது. இது உயிர்த்துடிப்புடைய எரிமலை ஆகும். இது "முழுமையான கூம்பு" வகையைச் சார்ந்த புகழ்பெற்ற எரிமலையாகும். ஏனெனில் அது கிட்டத்தட்ட சமச்சீரான கூம்பு வடிவத்தில் உள்ளது. இந்த மலை மற்றும் அதனைச் சுற்றியுள்ள பகுதிகள் ஜூலை 20, 1938 இல், நாட்டின் முதல் தேசியப் பூங்காவாக அறிவிக்கப்பட்டது. 2000 ஆம் ஆண்டில் மயோன் எரிமலை இயற்கைப் பூங்கா என வகைப்பாடு செய்யப்பட்டு **மயோன் எரிமலை தேசியப் பூங்கா** எனப் பெயர் மாற்றம் செய்யப்பட்டது.  
உள்ளூர் நாட்டுப்புறவியல் தகவலின்படி, *தாராகாங் மகயோன்* என்ற புகழ்பெற்ற நடிகையின் பெயரே இந்த எரிமலைக்கு வைக்கப்பட்டுள்ளது.
# மயோன் எரிமலை

## அமைவிடம்

பிலிப்பைன்சு நாட்டின் அல்பே மாகாணத்தின் முக்கிய நிலக்குறியீடாக மயோன் எரிமலை அமைந்துள்ளது. அல்பே வளைகுடா கடற்கரையில் இருந்து 10 கி.மீ (96.2 மைல்கள்) தொலைவில் கடல் மட்டத்திலிருந்து 2456 மீட்டர் (8077 அடி) உயரம் உடையது. இந்த எரிமலை புவியியல் ரீதியாக **லெகாஸ்பி**, **தாரகா**, **கேமலிக்**, **குயினோபதான்**, **லிகாவ்** **டபாகொ**, **மலிலிபாட்** மற்றும் **டோமிங்கோ** ஆகிய எட்டு நகரங்கள் மற்றும் நகராட்சிகளால் சமமாகப் பகிர்ந்து கொள்ளப்படுகிறது (லகாஸ்பியில் இருந்து வலப்பக்கமாக). மேலே இருந்து பார்க்கும் போது இந்த நகரங்கள் மயோன் எரிமலையை ஒரு *பை* (*pie*) என்ற உணவுப்பண்டத்தினை கூம்புவடிவத் துண்டுகளாகப் பிரித்துள்ளது போலத் தோன்றுகிறது.
# மயோன் எரிமலை

## புவியியல் பரிமாணம்

மயோன், ஒரு சிறிய மத்திய உச்சிப் பள்ளம் கொண்ட உன்னதமான சுழல்வடிவ (கலப்பு) வகைபாட்டின் கீழ் வரும் எரிமலையாகும். உலகின் சிறந்த சமச்சீர் வடிவமுடைய எரிமலைக் கூம்பாக இது கருதப்படுகிறது. இது, கடந்த காலங்களில் ஏற்பட்ட வெடிப்புகள் மற்றும் அரிப்புகளின் போது எரிமலையிலிருந்து வெளிவந்த அலைகள் மற்றும் எரிமலைக்குழம்பு வெளியேறிப் பல அடுக்குகளாகப் படிந்ததன் காரணமாகத் தோன்றியது. மேல் உச்சியிலிருந்து சராசரியாக 35-40 கோணங்களில் சரிவாக இது உள்ளது.  
பசிபிக் பெருங்கடலைச் சுற்றி அமைந்துள்ள மற்ற எரிமலைகள் போலவே, *மயோன் எரிமலை*யும் பசிபிக் நெருப்பு வளையத்தின் ஒரு பகுதியாக உள்ளது.
# மயோன் எரிமலை

## முக்கிய வெடிப்புகள்

பிலிப்பைன்சு நாட்டின் மிகத் தீவிரமான உயிர்ப்பு எரிமலையான மயோன் கடந்த 400 ஆண்டுகளில் 49 முறை வெடித்துள்ளது. பிப்ரவரி 1616 இல் ஒரு பெரிய வெடிப்பு ஏற்பட்டது. உலகச்சுற்றுப்பயணம் செய்த டச்சு ஆய்வாளர் *ஜோரிஸ் வேன் ஸ்பில்பெர்கன்* இந்த வெடிப்பினைப் பதிவு செய்தார். இந்த எரிமலையில் ஜூலை 20, 1766 அன்று ஆறு நாட்கள் தொடர்ச்சியாகச் சீற்றம் நிகழ்ந்த பதிவும் உள்ளது.
# மயோன் எரிமலை

## முக்கிய வெடிப்புகள்

### 1814 வெடிப்பு

மயோனின் மிக நாசகரமான வெடிப்பு 1814 பிப்ரவரி 1 அன்று ஏற்பட்டது (VEI=4).
# மயோன் எரிமலை

## முக்கிய வெடிப்புகள்

### 1897 வெடிப்பு

மயோன் எரிமலையின் மிக நீண்ட தடையற்ற வெடிப்பு (Vei = 4) ஜூன் 23, 1897 அன்று ஏற்பட்டது. இவ்வெடிப்பின் போது 7 நாட்கள் தொடர்ச்சியாக நெருப்பு பிழம்புகளைக் கக்கியது மயோன். மீண்டும் எரிமலை வெடித்து பாறைக்குழம்பு கீழாக வடிந்து மக்கள் வசித்த பகுதிகளில் பாய்ந்தது. இதனால் எரிமலையின் அடியில் 11 கிலோமீட்டர்கள் (7 மைல்) தொலைவில் கிழக்கே **பக்கே** என்ற கிராமம் 15 மீட்டர் (49 அடி) ஆழத்தில் புதையுண்டது.
# 1660

**1660** (MDCLX) கிரெகொரியின் நாட்காட்டியில் ஒரு வியாழக்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் ஞாயிற்றுக்கிழமையில் ஆரம்பமான நெட்டாண்டு ஆகும்.
# 1660

## நிகழ்வுகள்

- சனவரி 1 - சாமுவேல் பெப்பீசு நாட்குறிப்பை எழுதத் துவங்கினார்.
- பெப்ரவரி 13 - ஆறாம் சார்லசு தனது ஐந்தாவது அகவையில் சுவீடனின் அரசனாக முடிசூடினான்.
- மார்ச் 16 - இங்கிலாந்து நடாளுமன்றம் கலைக்கப்பட்டது.
- ஏப்ரல் 23/மே 3 - சுவீடன், போலந்து-லித்துவேனியா பொதுநலவாயம், ஆப்சுபர்கு அரசமரபு, பிரான்டன்பர்கு-புரூசியா ஆகியவற்றுக்கிடையில் அமைதி உடன்பாடு எட்டப்பட்டது.
- மே 8 - இரண்டாம் சார்லசுவை இங்கிலாந்தின் பேரரசனாக இங்கிலாந்து நாடாளுமன்றம் அறிவித்தது.
- மே 27 - இரண்டாவது வடக்குப் போர் முடிவுக்கு வந்தது. சுவீடன் டுரொன்டிலாக் நகரை நோர்வேக்கும், போர்கோல்ம் நகரை டென்மார்க்கிற்கும் கையளித்தது.
- மே 29 - இரண்டாம் சார்லசு இலண்டன் வந்து சேர்ந்து, இங்கிலாந்தின் பேரரசனாக முடிசூடினார்.
- அக்டோபர் 17 - இங்கிலாந்தின் முதலாம் சார்லசு மன்னனுக்கு மரணதண்டனையை அறிவித்த 10 பேர் தூக்கிலிடப்பட்டனர்.
- மர்தினிக்கில் இருந்து காரிப் பழங்குடியினர் பிரெஞ்சு ஆக்கிரமிப்புப் படையினரால் வெளியேற்றப்பட்டனர்.
# 1660

## பிறப்புகள்

- ஏப்ரல் 16 - ஹேன்ஸ் ஸ்லோன், பிரித்தானிய மருத்துவர் (இ. 1753)
- செப்டம்பர் - டானியல் டீஃபோ, ஆங்கிலேய எழுத்தாளர் (இ. 1731)
# 1660

## இறப்புகள்

- சூன் 1 - மேரி டயர், தூக்கிலிடப்பட்ட பாஸ்டன் தியாகிகளில் ஒருவர் (பி. 1611)
- ஆகத்து 6 - டியேகோ வெலாஸ்க்குவெஸ், எசுப்பானிய ஓவியர் (பி. 1599)
- செப்டம்பர் 27 - வின்சென்ட் தே பவுல், பிரெஞ்சுப் புனிதர் (பி. 1580)
# டிசம்பர் 2015

**டிசம்பர் 2015** (*December 2015*), 2015 ஆம் ஆண்டின் பன்னிரண்டாம் மாதமாகும்.
# டிசம்பர் 2015

## சிறப்பு நாட்கள்

- டிசம்பர் 4 (கார்த்திகை 18) - மெய்ப்பொருள் நாயனார் குருபூசை
- டிசம்பர் 6 (கார்த்திகை 20) - ஆனாய நாயனார் குருபூசை
- டிசம்பர் 10 (கார்த்திகை 24) - போதாயன அமாவாசை
- டிசம்பர் 12 (கார்த்திகை 26) - மூர்க்க நாயனார் குருபூசை
- டிசம்பர் 13 (கார்த்திகை 27) - சிறப்புலி நாயனார் குருபூசை
- டிசம்பர் 25 - நத்தார்
# டிசம்பர் 2015

## இறப்புகள்

- டிசம்பர் 1 - விக்கிரமன், பத்திரிகையாளர், எழுத்தாளர் (பி. 1928)
- டிசம்பர் 2 - எம். ஏ. எம். ராமசாமி, தொழிலதிபர், அரசியல்வாதி (பி 1931)
- டிசம்பர் 13 - அருண் விஜயராணி, ஈழத்து எழுத்தாளர் (பி. 1954)
- டிசம்பர் 21 - ஹரி ஸ்ரீனிவாசன், தொழுநோய் மருத்துவர், எழுத்தாளர் (பி. 1929)
- டிசம்பர் 29 - தமிழண்ணல், தமிழறிஞர் (பி. 1928)
# 1661

**1661** (MDCLXI) கிரெகொரியின் நாட்காட்டியில் ஒரு சனிக்கிழமையில் ஆரம்பமான சாதாரண ஆண்டு (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் செவ்வாய்க்கிழமையில் ஆரம்பமான சாதாரண ஆண்டு ஆகும்.
# 1661

## நிகழ்வுகள்

- சனவரி 6 - முடியாட்சி ஆதரவாளர்கள் சிலர் இலண்டனைக் கைப்பற்ற எடுத்த முயற்சி தோல்வியில் முடிந்தது.
- சனவரி 30 - இறந்த பின்னர் தூக்கிலிடப்படுவதற்காக இங்கிலாந்தின் முன்னாள் ஆட்சியாளர் ஆலிவர் கிராம்வெல்லின் உடல் தோண்டி எடுக்கப்பட்டது.
- ஏப்ரல் 23 - இரண்டாம் சார்லசு மன்னன் இங்கிலாந்து, இசுக்கொட்லாந்து, அயர்லாந்து ஆகியவற்றின் பேரரசனாக வெஸ்ட்மின்ஸ்டரில் இரண்டாம் தடவையாக பதவியேற்றார்.
- சூலை 1 - உருசியா தான் கைப்பற்றியிருந்த பகுதிகளை சுவீடனுக்குக் கையளித்தது.
- ஸ்டாக்ஹோம் நகரில் உலகின் முதலாவது நவீன ரக வங்கித் தாள்கள் வெளியிடப்பட்டன.
- டச்சு வரலாற்றாளரும், மதகுருவுமான பால்டியசு பருத்தித்துறைக்குப் பயணம் மேற்கொண்டார். இங்கு ஒரு தேவாலயமும், கோட்டையும் அமைக்கப்பட்டன.
# 1661

## பிறப்புகள்

- சகாந்தர் சா, முகலாயப் பேரரசர் (இ. 1713)
# வனேடியம்(V) ஆக்சிமுப்புளோரைடு

**வனேடியம்(V) ஆக்சிமுப்புளோரைடு** *(Vanadium(V) oxytrifluoride )* என்பது VOF<sub>3</sub>.என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பல்வேறு வகையான வனேடியம்(V) ஆக்சி ஆலைடுகளில் இதுவும் ஒன்றாகும். தொடக்கநிலை உலோகப் புளோரைடுகளின் சிறப்பியல்புகள் போல இச்சேர்மமும் திடநிலையில் பல்பகுதிய அமைப்பைக் கொண்டுள்ளது. திடநிலையில் அடுக்கு அமைப்பை ஏற்கும் இச்சேர்மம் ஆவியாதலின் போது இருபகுதிய அமைப்புக்கு மாறுகிறது. மாறாக VOCl<sub>3</sub> மற்றும் VOBr<sub>3</sub> இரண்டும் அறை வெப்பநிலையில் துரிதமாக ஆவியகும் நிலையில் இருந்தாலும் எல்லா நிலைகளிலும் நான்முக அமைப்பிலேயே நிலைத்திருக்கிறது.  
கரிம வேதியியல் தொகுப்பு வினைகளில் VOF3 சேர்மம் பெரும்பாலும் பீனாலிக் வளையங்களின் ஆக்சிசனேற்ற பிணைப்புகளில் பயன்படுத்தப்படுகிறது. உதாரணம்: வான்கோமைசின் மற்றும் அதன் வரிசைச் சேர்மங்கள். இந்தப் பயன்பாட்டிற்காக VOF3 குறிப்பாக முப்புளோரோ அசிட்டிக் அமிலத்தில் கரைக்கப்படுகிறது.
# சம்விருதா சுனில்

**சம்விருதா சுனில்** (*Samvrutha Sunil*) மலையாள நடிகை ஆவார். 2004ஆம் ஆண்டு லால் ஜோஸ் இயக்கிய *ரசிகன்* என்ற திரைப்படத்தில் அறிமுகமானார். பின் முப்ப்துக்கும் மேற்பட்ட மலையாளத் திரைப்படங்களிலும் சில *தெலுங்கு* மற்றும் *தமிழ்* திரைப்படங்களிலும் நடித்துள்ளார். *உயிர்* என்ற தமிழ் படத்தில் ஸ்ரீகாந்திற்கு ஜோடியாக நடித்தார். பின் அகில் ஜெயராஜ் என்பவரை 2012ஆம் ஆண்டு திருமணம் செய்து நடிப்பதை விட்டுவிட்டார் .
# 1662

**1662** (MDCLXII) கிரெகொரியின் நாட்காட்டியில் ஒரு ஞாயிற்றுக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் புதன்கிழமையில் ஆரம்பமான சாதாரண ஆண்டு ஆகும்.
# 1662

## நிகழ்வுகள்

- மார்ச் 18 - பாரிசில் 8 பயணிகள் பயணம் செய்யக்கூடிய பேருந்து சோதனைக்கு விடப்பட்டது.
- மே 16 - இங்கிலாந்து, வேல்சு, இசுக்கொட்லாந்து நாடுகளில் குடும்ப வீட்டு வரி அறிமுகப்படுத்தப்பட்டது.
- மே 30 - கேத்தரின் இங்கிலாந்தின் இரண்டாம் சார்லசுவைத் திருமணம் புரிந்தார். சீதனமாக போர்த்துக்கல் மும்பை, டாங்கியர் நகரங்களை இங்கிலாந்துக்கு வழங்கியது.
- அக்டோபர் 17 - இங்கிலாந்தின் இரண்டாம் சார்லசு டன்கேர்க் நகரை 40,000 பவுணிற்கு பிரான்சுக்கு விற்றான்.
- டோடோ அழிந்தது.
- பாயிலின் விதியை ராபர்ட் பாயில் அறிவித்தார்.
# 1662

## இறப்புகள்

- ஆகத்து 19 - பிலைசு பாஸ்கல், பிரெஞ்சு அறிவியலாளர் (பி. 1623)
# வனேடைல் பெர்குளோரேட்டு

**வனேடைல் பெர்குளோரேட்டு அல்லது வனேடைல் முப்பெர்குளோரேட்டு** *(Vanadyl perchlorate or vanadyl triperchlorate)* என்பது VO(ClO<sub>4</sub>)<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இது தங்கமஞ்சள் நிறத்தில் திரவமாகவும் அல்லது வனேடியம், ஆக்சிசன் மற்றும் பெர்குளோரேட்டு குழுவின் படிகச் சேர்மமாகவும் இருக்கிறது. இச்சேர்மத்தில் உள்ள மூலக்கூறுகள் சகப்பிணைப்பு கொண்டு துரிதமாக ஆவியாகும் நிலையில் உள்ளன.
# வனேடைல் பெர்குளோரேட்டு

## தயாரிப்பு

வனேடியம் ஐந்தாக்சைடுடன் இரு குளோரின் ஏழாக்சைடை 5° செல்சியசு வெப்பநிலையில் சேர்த்து சூடாக்கினால் வனேடைல் பெர்குளோரேட்டு உருவாகிறது. வெற்றிடத்தில் இதைக் காய்ச்சி வடித்து பின்னர் 21° செல்சியசு வெப்பநிலையில் மீள்படிகமாக்கல் வினைக்கு உட்படுத்தி தூய்மையாக்கப்படுகிறது.  
பேரியம் பெர்குளோரேட்டுடன் வனேடைல் சல்பேட்டைச் சேர்த்து வினைப்படுத்தினால் வனேடைல் பெர்குளோரேட்டு கரைசல் உருவாகிறது  
வனேடியம் ஐந்தாக்சைடை பெர்குளோரிக் அமிலம்|பெர்குளோரிக் அமிலத்தில்]] கரைத்து வனேடியம்(V) பெர்குளோரேட்டு கரைசல் தயாரிக்கலாம். பெர்வனேடைல் பெர்குளோரேட்டு எனப்படும் ஈராக்சோ வனேடியம் பெர்குளோரேட்டில் VO2+ அயனிகள் காணப்படுகின்றன.  
வனேடைல் இருபெர்குளோரேட்டு, ஆக்சோவனேடியம் பெர்குளோரேட்டு அல்லது வனேடியம்(IV) பெர்குளோரேட்டு, VO(ClO4)2 முதலான சேர்மங்கள் நீரில் கரைகின்றன. தண்ணீரில் கரைந்த வனேடிக் பெர்குளோரேட்டு கரைசல் பசுமை கலந்த நீல நிறத்துடன் மற்ற வனேடியம்(III) கரைசல்களைப் போல இல்லாமல் வேறுபடுகிறது. அவை அணைவுச் சேர்மங்களாக உள்ளன.
# டெர்மாபிராசியன்

**டெர்மாபிராசியன்** (Dermabrasion) என்பது சருமத் திட்டமிடலின் ஒரு வகையாகும். இது தோல் மருத்துவர் அல்லது பிளாஸ்டிக் அறுவை சிகிச்சை செய்யக்கூடிய மருத்துவரால் தொழில்நுட்ப உதவியுடன் செய்யப்படக் கூடியது. லேசர் பயன்பாடுகள் கண்டுபிடிக்கப்படும் முன்னரே டெர்மாபிராசியன் செய்யப்பட்டு வந்துள்ளது. அத்துடன் சருமத்தின் மேல் மற்றும் இடைப்பட்ட அடுக்குகளில் ஏற்படும் சிராய்ப்பு போன்ற பாதிப்புகளை கம்பியுடன் கூடிய தூரிகைகள், வைர சக்கரம், உப்புத்தாள், உப்புப் படிகங்கள் அல்லது மற்ற பொருட்களின் உதவியுடன் சரிசெய்கின்றனர். நுண் டெர்மாபிராசியன் இதைப் போன்றதல்ல. நுண் டெர்மாபிராசியன் புதிய செயல்முறை மற்றும் ஒப்பனை செய்யக்கூடிய வழிமுறைகளை உள்ளடக்கியது. இதனை மருத்துவர் அல்லாத பணியாளர்கள், செவிலியர்கள், மருத்துவ உதவியாளர்கள், வீட்டிலுள்ள அதிக பயிற்சிபெறாத தனி நபர்கள் ஆகியோர் கூட தற்காலத்தில் செய்கின்றனர்.  
டெர்மாபிராசியன் வழிமுறைகள் அறுவை சிகிச்சை, ஆக்கிரமிக்கும் வழிமுறைகள் ஆகியவற்றை உள்ளடக்கியது. இதற்கு சாதாரண மயக்க மருந்துகள் கொடுக்கப்படும். இவை அறுவை சிகிச்சைக்கென அமைக்கப்பட்ட மையங்கள் அல்லது தொழிலக மருந்தக மையங்களில் செயல்படுத்தப்படும். மேல் தோலின் உயர் அடுக்கு முதல் கீழ் அடுக்கு வரை அகற்ற வேண்டிய கட்டாயம் இருப்பதால், இச்செயல்பாடு நுண்வலைய அடித்தோல் வரை செயல்பட்டு சிறிது இரத்தம் கசிதலும் ஏற்படலாம். ஆதலால் டெர்மாபிராசியன் அதிகாரப்பூர்வ மையங்களில் மட்டுமே அனுமதிக்கப்படுகின்றன. இச்செயல்பாடுகளின் மூலம் வடு தோன்றுதல், தோல் நிறமாற்றம் ஏற்படுதல், நோய் தொற்று ஏற்படுதல் மற்றும் முகத்தில் நச்சுயிரி கிருமி ஏற்படுதல் போன்றவை நிகழும் வாய்ப்புகள் உள்ளது. சில வலுவான டெர்மாபிராசியன் செயல்பாடுகளில் அதிகப்படியான இரத்தக் கசிவு ஏற்படும் வாய்ப்புள்ளது, அத்தகைய சமயங்களில் தகுந்த சிகிச்சைப் பொருட்கள் குறிப்பிட்ட அழுத்தத்துடன் பயன்படுத்தப்படும். அதற்குப் பிறகு, சருமப் பகுதி சராசரியாக 7 முதல் 30 நாட்கள் எடுத்துக்கொள்ளும். டெர்மாபிராசியன் தற்போதைய காலகட்டத்தின்படி குறைவான அளவே பயிற்சி பெறுகின்றனர். அத்துடன் குறைவான அளவிலான மருத்துவர்கள் மட்டுமே சிறந்த பயிற்சி பெற்றவர்களாகவும், அறுவை சிகிச்சை செய்யுமளவிற்கு தேர்ச்சி பெற்றவர்களாகவும் உள்ளனர்.சில புதிய சிகிச்சை முறைகளால் டெர்மாபிராசியன் சிகிச்சை முறை நீக்கப்பட்டு வருகிறது. இதில் கார்பன் டை ஆக்சைடு பயன்படுத்துதல் அல்லது எர்பியம் : YAG லேசர் பயன்படுத்துதல் போன்றவை இந்த புதிய சிகிச்சை முறையில் அடங்கும். டெர்மாபிரசனுடன் ஒப்பிட்டு பார்கையில் லேசர் தொழில்நுட்பம் முறையானது இரத்தக் கசிவு மற்றும் சிகிச்சையளிப்பவர்களின் திறனை குறைவாகப் பயன்படுத்துதல் போன்றவற்றின் அடிப்படையில் சிறப்பம்சங்கள் கொண்டதாக உள்ளது.  
சற்று மங்கலான சருமத் தோற்றம் மற்றும் ஆழமான வடு, தோலின் சமனிலையற்ற தன்மை போன்ற சருமப் பிரச்சினைகளுக்கு இந்த அறுவை சிகிச்சை சரியான தீர்வினைத் தரும். தோலின் மிருதுவானத் தன்மையினை அதிகரித்தல், சிறிய தழும்பு மற்றும் வடுக்களை நீக்குதல் போன்றவை இந்த சிகிச்சையின் முக்கியத் தீர்வுகளாகும். பிறப்பு முதலே இருந்து வரும் வடு மற்றும் சமனிலையற்ற சருமம், வயது முதிர்ந்த தோற்றம், சுருக்கங்கள் ஆகியவற்றினை மாற்றிக்கொள்ள இந்த சிகிச்சை மிகவும் உதவும்.
தொழில்நுட்ப ரீதியான சிகிச்சைகளின் உதவியால் தோல் திட்டமிடல் அமைந்துள்ள வகையில் இந்த டெர்மாபிராசியன் அமைந்துள்ளது. அத்துடன் லேசர் போன்ற நவீன சிகிச்சைகளுடன் ஒப்பிடும்போது, இதன் சிகிச்சைக்கான விலையும் குறைவு. இருப்பினும் இவை நவீன சிகிச்சைகளின் மூலம் கிடைக்கும் அதே முடிவுகளை தரவல்லது.
# டெர்மாபிராசியன்

## நுண் டெர்மாபிராசியன்

சருமத்தின் வெளிப்புறத்தில் உள்ள இறந்த தோலினை உரிக்கும் செயல்முறை போன்று செயல்படுத்துவது நுண் டெர்மாபிராசியன் வழிமுறையாகும். இதில் இரு பகுதிகள் பயன்படுத்தப்படுகின்றன. ஒன்று தோலினை உரிப்பதற்கான படிகங்கள் அல்லது வைர செதில்கள். மற்றொன்று தேவையான சருமத்தினை மெதுவாக மேலெழும்பச் செய்யும் இயந்திரச் செயல்பாடு. இதனை சரும நிபுணர்கள் செயல்படுத்தும் தனிப்பட்ட அலுவலகங்கள் முறையான செயல்பாடுகளின்படி செய்தல் வேண்டும். இவை வீட்டிலும் சில இயந்திரங்களின் உதவியால் செய்யப்படலாம். முடிதிருத்து மற்றும் அழகு நிலையங்கள், பல்வேறு வகையான வீட்டுப் பயன்பாட்டு இயந்திரங்கள் போன்றவையாக சீர்படுத்தக்கூடிய உறிஞ்சும் இயந்திரங்களைப் பயன்படுத்துகின்றன.
# டெர்மாபிராசியன்

## நுண் டெர்மாபிராசியன்

### நுண்டெர்மாபிராசியன் செயல்முறையின் நன்மைகள்

1. எளிமையான செயல்பாடு  
2. ஆக்கிரமிப்பு அல்லாத செயல்முறை  
3. வலி குறைவு  
4. கர்ப்பமுற்றிருக்கும்போதும் மற்றும் பாலூட்டும்போதும் பாதுகாப்பானது  
5. மயக்க மருந்துகள் தேவையில்லை  
6. ஆரம்ப செயல்பாடுகள் மற்றும் தோல் மீளப்பெறுதல் விரைவாக நடைபெறும்  
7. எவ்வித பக்க விளைவுகளும் ஏற்படுவதில்லை  
8. அனைத்து விதமான நிறம் மற்றும் தோலின் வகைகளும் பயன்படுத்தலாம்  
9. தொடு உணர்வு அதிகம் கொண்ட சருமத்திற்கு உகந்தது  
10. முக்கிய நிகழ்ச்சிகளுக்கு முன்னர் விரைவாக சருமம் பளபளப்பாக மாறுவதற்கு இந்த சிகிச்சை உதவும்
# கியோத்தோ நகரிய மாநிலம்

**கியோத்தோ நகரிய மாநிலம்** யப்பான்[ஜப்பானிலுள்ள ஒன்சூ தீவின் கன்சாய் பகுதியில் அமைந்துள்ள ஒரு மாநிலம். இதன் தலைநகர் கியோத்தோ நகரம். ஜப்பானின் பண்பாட்டுத் தலைநகராகக் கருதப்படும் இப்பகுதி ஜப்பானிலுள்ள இரண்டு நகரிய மாநிலங்களில் ஒன்று, மற்றொன்று ஓசகா நகரிய மாநிலம்.
# கியோத்தோ நகரிய மாநிலம்

## வரலாறு

மெய்ஜி மறுசீரமைப்பு வரை, கியோத்தோ மாநிலம் உள்ள பகுதி யமஷீரோ என அழைக்கப்பட்டது.
வரலாற்றின் பெரும்பகுதியில், ஜப்பானியப் பேரரசின் தலைநகராக கியோத்தோ நகர் இருந்துள்ளது. இதன் வரலாற்றை ஆறாம் நூற்றாண்டிலிருந்தே அறியலாம். 544 இல், நல்ல அறுவடைக்காகவும் மற்றும் நல்ல காலநிலைக்காகவும் ஆவொய் மட்சுரி வழிபாடு கியோத்தோவில் நடைபெற்றுள்ளது.  
இரண்டாம் உலகப்போரின் ஆக்கிரமிப்பின் போது, அமெரிக்க ஆறாவது படை கியோத்தோவைத் தலைமையிடமாகக் கொண்டிருந்தது.
# கியோத்தோ நகரிய மாநிலம்

## புவியியல்

கியோத்தோ மாநிலம் கிட்டத்தட்ட ஒன்சூ தீவிற்கும் ஜப்பானுக்கும் மையமாக அமைந்துள்ளது. 4,612.71 சதுர கிலோமீட்டர் பரப்பளவு கொண்ட இது ஜப்பானின் நிலப்பரப்பில் 1.2% ஆகும். இது ஜப்பானில் 31வது இடம் வகிக்கின்றது. ஜப்பான் கடல் மற்றும் ஃபுக்கி மாநிலம் வடக்கிலும் ஓசகா மற்றும் நாரா மாநிலங்களைத் தெற்கிலும் மீ மற்றும் ஷீகா மாநிலங்களைக் கிழக்கிலும் ஹியோகொ மாநிலத்தை மேற்கிலும் எல்லைகளாகக் கொண்டுள்ளது. இம்மாநிலத்தை நடுவில் பிரிக்கும் தன்பா மலைகளினால் இதன் வடக்கு ப்பகுதியும் தெற்குப்பகுதியும் மிகவும் மாறுபட்ட காலநிலைகளைக் கொண்டுள்ளன.  
1 ஏப்ரல் 2012 நிலவரப்படி, மாநிலத்திலுள்ள மொத்த நிலப்பரப்பில் 6% இயற்கை பூங்காக்களுக்காக வரையறுக்கப்பட்டுள்ளது. இம்மாநிலத்தில் சனின் கைகன் தேசிய பூங்கா பிவாகோ, தங்கோ-அமனோஹஷிடட்டே-ஓயியமா மற்றும் வகாசா வான் குவாசி தேசிய பூங்காக்கள்; மற்றும் ஹொசுக்யோ, கசிகியாமா, மற்றும் ருரிக்கை மாவட்ட இயற்கை பூங்காக்கள் உள்ளன.
# கியோத்தோ நகரிய மாநிலம்

## நிர்வாகப் பிரிவுகள்

### நகரங்கள்

பதினைந்து நகரங்கள் கியோத்தோ மாநிலத்தில் அமைந்துள்ளன.
- அயாபே
- ஃபுகுச்சியாமா
- ஜோயோ
- கமியோகா
- கிசுகாவா
- கியோதனாபெ
- கியோதங்கோ
- கியோத்தோ (தலைநகர்)
- மைசுரு
- மியாசூ
- முகோ
- நகவோகக்யோ
- நன்டன்
- உஜி
- யவாட்டா
# கியோத்தோ நகரிய மாநிலம்

## நிர்வாகப் பிரிவுகள்

### மாவட்டங்களும் சிற்றூர்களும்

- ஃபுனாய் மாவட்டம்
- கியோடம்பா
- குசெ மாவட்டம்
- குமியாமா
- ஒதொகுனி மாவட்டம்
- ஓயமஸாக்கி
- ஸோரக்கு மாவட்டம்
- கசாகி
- மினமியமஷிரோ
- சைகா
- வசூகா
- த்சுசூகி மாவட்டம்
- இதே
- உஜிதவாரா
- யோசா மாவட்டம்
- இனே
- யோசனோ
# கியோத்தோ நகரிய மாநிலம்

## பொருளாதாரம்

கியோத்தோ பெருமளவில் சுற்றுலாவை நம்பியே உள்ளது. வடகியோத்தோவிலுள்ள தங்கோ தீபகற்பத்தில் மீன்பிடி தொழில் மற்றும் நீர் போக்குவரத்து உள்ளது, உட்கியோத்தோவில் வேளாண்மையும் வனவளமும் உள்ளன. நிண்டெண்டோவின் தலைமையிடமாக கியோத்தோ நகரம் உள்ளது.
# கியோத்தோ நகரிய மாநிலம்

## பண்பாடு

ஆயிரம் ஆண்டுகளாக யப்பானின் தலைநகராக இருந்த கியோத்தோ ஜப்பானின் பண்பாட்டுத் தலைநகராக இன்றும் இருந்துவருகின்றது.
# கியோத்தோ நகரிய மாநிலம்

## பண்பாடு

### சுற்றுலா

கியோத்தோ மாநிலம் யப்பானிலுள்ள ஒரு புகழ்பெற்ற சுற்றுலா ஈர்ப்பு தளம். கியோத்தோவில் நடைபெறும் விழாக்களில் சில
- 544 லிருந்து ஆவொய் மட்சுரி
- 869 லிருந்து கியோண் மட்சுரி
- எடோ காலத்திலிருந்து இனே மட்சுரி
- 1662 லிருந்து தைமோஞ்சி கோசான் ஒகுரிபி
- 1895 லிருந்து ஜிதை மட்சுரி
ஒவ்வொரு மடம் மற்றும் கோவில் நிகழ்வுகளில் சிலவற்றை பொது மக்கள் பார்வையிட அனுமதிக்கப்படுகின்றது.
# கியோத்தோ நகரிய மாநிலம்

## பண்பாடு

### கல்வி

கியோத்தோவிலுள்ள பல்கலைக்கழகங்கள்
- கியோத்தோ கல்வியியல் பல்கலைக்கழகம்
- கியோத்தோ தொழில்நுட்ப நிறுவனம்
- அயல்நாட்டுப் படிப்புகளுக்கான கியோத்தோ பல்கலைக்கழகம்
- தோஷிஷா பல்கலைக்கழகம்
- ரிட்சூமைக்கன் பல்கலைக்கழகம்
- கியோத்தோ சங்யோ பல்கலைக்கழகம் (கியோட்டோ தொழிற்சாலை பல்கலைக்கழகம்)
- ருயுகோகு பல்கலைக்கழகம்
- புக்யோ பல்கலைக்கழகம்
- ஒதனி பல்கலைக்கழகம்
- கியோத்தோ காகுயென் பல்கலைக்கழகம்
- ஹனசோனோ பல்கலைக்கழகம்
# கியோத்தோ நகரிய மாநிலம்

## பண்பாடு

### விளையாட்டு

கீழே பட்டியலிடப்பட்டுள்ள விளையாட்டு அணிகள் கியோத்தோவை அடிப்படையாகக் கொண்டவை.
- கால்பந்து: கியோத்தோ சங்கா எஃப்.சி. (கியோட்டோ நகரில்), சகவா அச்சிடுதல் எஸ்.சி. (முகோ)
- கூடைப்பந்து: கியோத்தோ ஹன்னரிஸ் (பிஜே லீக்)
- பெண்களுக்கான அடிபந்தாட்டம்: கியோத்தோ ஆஸ்ட்ரோட்ரீம்ஸ்
# கியோத்தோ நகரிய மாநிலம்

## மாநிலச் சின்னங்கள்

- மாநிலப்பூ: அழும் செர்ரி
- மாநில மரம்: கிதயாமா சூகி
- மாநிலப் பறவை: கோடுகளுடைய ஷியர்வாட்டர் கடற்பறவை
# கியோத்தோ நகரிய மாநிலம்

## நட்றவுப்பகுதிகள்

கியோத்தோ மாநிலம் பின்வரும் பகுதி / மாநிலங்களுடன் மாகாண அளவில் சகோதர / நட்புறவு கொள்ள ஒப்பந்தம் மேற்கொண்டுள்ளது. இந்த உறவு கியோத்தோ மாநிலத்திலுள்ள நகரங்கள் பிற நகரங்களுடன் கொண்டுள்ள நட்றவிலிருந்து வேறுபட்டது.  
- ஷான்சி மாகாணம், சீனா
- யோக்யகர்த்தா சிறப்புப் பகுதி, இந்தோனேசியா
- ஓக்லஹோமா, ஐக்கிய அமெரிக்கா
- லெனின்கிராடு ஓப்லசுது, ரஷ்யா
- எடின்பர்க், ஸ்காட்லாந்து, ஐக்கிய இராச்சியம்
- லோங்கெடோக் ரூஸ்ஸியோண், பிரான்சு
# நானி பல்கிவாலா

**நானி பல்கிவாலா** (Nani Ardeshir Plakhiwala 16 சனவரி 1920–11 திசம்பர் 2002) வழக்கறிஞர், இந்திய அரசியல்சட்ட நிபுணர், பொருளியல் அறிஞர், கல்வியாளர், இந்திய வரவு செலவுத்திட்ட ஆய்வாளர் என அறியப்பட்டவர். இந்திய அரசியல் சட்டம் வழங்கிய குடிமக்களின் அடிப்படை உரிமைகளைப் பாதுகாப்பதில் ஈடுபாடு காட்டியவர்.
# நானி பல்கிவாலா

## பிறப்பும் படிப்பும்

பார்சி இனத்தில் ஓர் எளிய குடும்பத்தில் பிறந்த நானி பல்கிவாலாவின் முன்னோர்கள் பல்லக்கு செய்பவர்கள் ஆவர். அதனால் பல்கிவாலா என்னும் ஓட்டுப் பெயர் இவருக்கு ஏற்பட்டது. மும்பையில் ஒரு பள்ளியில் படித்தார். மெட்ரிக்குலேசன் வகுப்புக்குப் பின் மும்பையில் உள்ள தூய சேவியர் கல்லூரியில் ஆங்கில இலக்கியம் பயின்றார். பின்னர் சட்டக் கல்லூரியில் சேர்ந்து சட்டக் கல்வி படித்தார். பின்னர் சர் சாம்சட்ஜி காங்கா விடம் வழக்குரைஞர் தொழிலில் ஈடுபட பயிற்சி பெற்றார். உயர்நீதிமன்றத்தில் வழக்குரைஞராகப் பணியாற்றினார்
# நானி பல்கிவாலா

## வழக்கறிஞர் பணிகள்

வங்கிகள் தேசியமயமாக்கல், கல்வி நிறுவனங்களை நடத்த சிறுபான்மையின மக்களின் உரிமைகள், மன்னர் மானிய ஒழிப்பு, பத்திரிகைகளின் சுதந்திரம், மண்டல்குழு ஆகிய சிக்கல்கள் தொடர்பான வழக்குகளில் தம் சட்ட அறிவு, வாதத் திறமை ஆகியவற்றை நிலைநாட்டினார்.
அலகாபாத் தீர்ப்புக்கு எதிராக உச்ச நீதிமன்றத்தில் இந்திரா காந்தியின் சார்பாக வாதிட்டார்.
ஆனால் இந்திரா காந்தி நெருக்கடி நிலை அறிவித்தபோது அதனை எதிர்த்தார்.
கட்ச் பிரதேசத்தைப் பாகிஸ்தான் உரிமை கோரிய வழக்கில் உலக அரங்கில் இந்தியாவின் சார்பாக வாதிட்டார்.
கேக் (HAGUE) உலக நீதிமன்றத்தில் பிற நாட்டு சட்ட அறிஞர்கள் எழுதிவைத்துக் கொண்டு தம் வாதங்களைப் பேசியபோது நானி பல்கிவாலா மட்டும் வாய் மொழியாகப் பேசினார்.
1958 ஆம் ஆண்டு முதல் இந்திய வரவு செலவு அறிக்கைகளைப் பற்றி ஆய்வுச் சொற்பொழிவு நடத்தி வந்தார்.
# நானி பல்கிவாலா

## பெற்ற சிறப்புகள்

மொரார்சி தேசாய் தலைமை அமைச்சராக இருந்தபோது 1977 ஆம் ஆண்டில் இந்திய அரசு நானி பல்கிவாலவை அமெரிக்க நாட்டுக்கு தூதுவராக அமர்த்தியது. 1979 வரை இவர் அப்பதவியில் இருந்தார். பிரின்ஸ்டன் பல்கலைக்கழகம், ரட்கர்ஸ் பல்கலைக்கழகம், லாரன்சு பல்கலைக்கழகம், விஸ்கான்சின் பல்கலைக்கழகம், அண்ணாமலைப் பல்கலைக்கழகம், அம்பேத்கர் சட்டப் பல்கலைக்கழகம், மும்பை பல்கலைக்கழகம் ஆகியவை இவருக்கு மதிப்புறு முனைவர் பட்டம் வழங்கி சிறப்பித்தன. பத்ம விபூசண் விருதும் இவருக்கு வழங்கப்பட்டது.
# ஏல மலைகள்

**ஏல மலைகள்** (*Cardamom Mountains*; கெமர் மொழியில்: ជួរភ្នំក្រវាញ) என்பது கம்போடியாவின் தென்மேற்கு, கிழக்கு தாய்லாந்து என்பவற்றுக்கு இடையே உள்ள ஒரு மலைத்தொடர் ஆகும். இம்மலைத்தொடர் கிராவந்த்து மலைகள் என்றும் அழைக்கப்படுகின்றன. ஏல மலைகளின் நிழற்படம் தாய்லாந்து நாட்டிலுள்ள டிரத் மாகாண முத்திரையுடன் தோன்றும்.
# ஏல மலைகள்

## அமைப்பு

தென்கிழக்கு-வடமேற்கு அச்சில், தாய்லாந்து வளைகுடாவில் உள்ள கோ கோங் மாகாணத்தில் தொடங்கி இம்மலைகள் பர்சத் மாகாணத்தில் உள்ள வீயங் மாவட்டம் வரையிலும், தென்கிழக்குத் திசையில் யானை மலைகள் எனப்படும் தாம்ரெய் மலை வரையிலும் பரந்து விரிந்து காணப்படுகின்றன. இம்மலைத்தொடரின் வடமேற்கு எல்லை தாய்லாந்தில் உள்ள சந்தபுரி மாகாணத்தில் முடிவடைகிறது. மேலும், இதைப் பார்ப்பதற்கு சொய் தாவோ மலைகளில் தோன்றுவது போலவும் தோன்றுகிறது. சில வரைபடங்களில் இது சந்தபுரி மலைத்தொடராகவும் கருதப்படுகிறது.  
அடர்ந்த வெப்பமண்டல மழைக்காடுகள் ஈரமான மேற்குச் சரிவுகளில் காணப்படுகின்றன. இப்பகுதிகளில் 150 முதல் 200 அங்குலம் (3,800-5,000 மி.மீ.) வரையிலான மழை ஆண்டுதோறும் பொழிகிறது. முரணாக, மரங்களடர்ந்த கிழக்குச் சரிவுகளில் உட்புறக் கம்போடியச் சமவெளியை நோக்கியிருக்கும் கிரிரோம் தேசியப் பூங்கா பகுதிகளில் 40 முதல் 60 அங்குலம் (1,000 to 1,500 மி.மீ.) வரையிலான மழைப் பொழிவே பதிவாகிறது. கிழக்குச் சரிவுகளில் ஏலக்காயும் மிளகும் வணிகரீதியிலாகவும் விளைகின்றன.
# ஏல மலைகள்

## மலை உச்சிகள்

ஏல மலையின் மிகவுயர்ந்த கொடுமுடி 1813 மீட்டர் (5,948 அடிகள்) உயரத்தில் இருக்கும் புனோம் ஆரல் ஆகும். இதுவே கம்போடியாவில் உள்ள மிக உயர்ந்த சிகரமும் ஆகும். புனோம் சம்கோசு (1,717 மீ.), புனோம் தும்போர் (1,516 மீ.) மற்றும் புனோம் கிமோச் (1,220&nbsp;மீ.) முதலியவை மற்ற முக்கியமான கொடுமுடிகளாகும்.
# ஏல மலைகள்

## வரலாறு

ஏல மலைகளில் 15 முதல் 17 ஆம் நூற்றாண்டுகளைச் சார்ந்த பல தொல்பொருள் தளங்கள் காணப்படுகின்றன. இத்தளங்களில் 60 செ.மீ. அளவுள்ள வித்தியாசமான பீங்கான் சாடிகள் மற்றும் செழுமையடையாத வெட்டப்பட்ட சவப்பெட்டிகள் மலை முழுவதும் சிதறிக் கிடக்கின்றன.
சாடியில் புதைப்பது என்ற பழக்கம் இம்மலையின் தனித்துவச் சிறப்பு ஆகும். கெமர் கலாச்சார வரலாற்றில் பிணங்களைப் புதைக்கும் இம்முறை பதிவு செய்யப்படவில்லை. மலையில் காணப்பட்ட எலும்புகள் கம்போடிய அரசக் குடும்பத்தைச் சார்ந்தவை என்று உள்ளூர்ப் புனைவுகள் தெரிவிக்கின்றன.
எளிதில் அணுகமுடியாத மலைத்தொடர் என்று கெமர் ரூச் மக்களால் நம்பப்பட்ட இம்மலைத் தொடர் கம்போடிய வியட்நாம் போரின்போது வியட்நாமியப் படைகள் முறியடித்து வெற்றி கொண்டன. தாய்லாந்தின் எல்லையான மேற்குப் பகுதி சீனர்களின் ஆதரவைப் பெறுவதற்கு உதவுகின்ற ஒரு பாதையாகப் பயன்பட்டது. இறுதியாக கெமர் போராளிகள் மற்றும் அகதிகள் தப்பி மறையும் சரணாலயமாகவும் பயன்பட்டது. எளிதில் அணுகமுடியாத இம்மலையின் தன்மை இப்பகுதியைப் பாதுகாக்கவும் பயன்பட்டது.  
ஏலக்காய் மலைகளைப் பொருத்தவரையில் சுற்றுலா என்பது ஒப்பீட்டளவில் ஒரு புதிய அம்சமாகும். 2008 ஆம் ஆண்டில் வனவிலங்கு கூட்டணி நிறுவனம் என்ற ஒரு சமூகம் சார்ந்த சூழியல் சுற்றுலா திட்டம் சிபாட் என்ற கிராமத்தில் தொடங்கப்பட்டது. ஏலக்காய் மலையின் நுழை வாயில் என்றும் சந்தைப்படுத்தப்பட்டது. இருப்பினும் வெளிநாட்டு சுற்றுலாப் பயணிகளின் எண்ணிக்கை அங்கோர் வாட்டின் இருப்பிடமான சியம் ரிப் நகருக்கு வருகைதரும் பயணிகளுடன் ஒப்பிடுகையில் மிகவும் குறைவாகும். இப்பகுதியில் இயங்கும் அனைத்துலக பாதுகாப்பு நிறுவனம், அனைத்துலக விலங்குகள் மற்றும் தாவரங்கள் நிறுவனம், இயற்கைக்கான உலகளாவிய நிதியம் போன்றவை வனவிலங்கு கூட்டணி நிறுவனத்துடன் இணைந்து செயல்படும் மற்ற அனைத்துலக நிறுவனங்களாகும்.
# ரஜௌரி

**ரஜௌரி**, இந்திய மாநிலமான ஜம்மு காஷ்மீரின் ரஜௌரி மாவட்டத்தின் தலைமையிட நகரமாகும். இந்த நகரம் இடத்தில் அமைந்துள்ளது. இங்கு வாழ்வோரில் முஸ்லிம்கள் 55 விழுக்காடு ஆவார். இந்துக்கள் 42 விழுக்காடும், சீக்கியர்கள் 2.4 விழுக்காடும் ஆவார்.  
ரஜௌரி நகர், ஸ்ரீநகரிலிருந்து 155 கிலோமீற்றர் தூரத்திலும், ஜம்மு நகரில் இருந்து 150 கிலோமீற்றர் தொலைவிலும் அமைந்துள்ளது. இந்த நகரில் பாபா குலாம் ஷா பாட்ஷா பல்கலைக்கழகம் காணப்படுகின்றது. பிரபல சீக்கிய தளபதி பண்டா சிங் பகதூர் இந் நகரைச் சேர்ந்தவர் ஆவார்.
# ரஜௌரி

## வரலாறு

1813 ஆம் ஆண்டில் சீக்கிய பேரரசின் மகாராஜா ரஞ்சித் சிங்கிற்காக சம்முவைச் சேர்ந்த குலாப் சிங் என்பவர் ராஜா அகார் உல்லா கான் என்பவரை தோற்கடித்து ரஜௌரியைக் கைப்பற்றினார். இதற்கு பின்னர் ரஜௌரி சீக்கிய பேரரசின் ஒரு பகுதியாக மாறியது. ரஜௌரியின் பகுதிகள் ராகீம் உல்லா கானுக்கும் (அகர் உல்லா கானின் அரை சகோதரர்), குலாப் சிங்குக்கும் வழங்கப்பட்டன.  
முதல் ஆங்கிலோ-சீக்கியப் போர் மற்றும் அமிர்தசரஸ் உடன்படிக்கை (1846) ஆகியவற்றைத் தொடர்ந்து ரவி நதிக்கும் சிந்து நதிக்கும் இடையிலான அனைத்து பிரதேசங்களும் குலாப் சிங்குக்கு அளிக்கப்பட்டன. மேலும் அவர் சம்மு-காஷ்மீரின் சுதந்திர மகாராஜாவாக அங்கீகரிக்கப்பட்டார். இதனால் ரஜௌரி, சம்மு-காஷ்மீர் சுதேச மாநிலத்தின் ஒரு பகுதியாக மாறியது. குலாப் சிங் ரஜௌரி என்ற பெயரை ராம்பூர் என்று மாற்றினார். அவர் 1856 ஆம் ஆண்டு வரை ரஜௌரியின் ஆளுநராக மியான் ஹாத்துவை நியமித்தார். ராஜோரி நகரத்திற்கு அருகிலேயே தன்னா நல்லாவுக்கு இடையில் ஒரு அற்புதமான கோவிலை மியான் ஹத்து கட்டினார். தனிதர் கிராமத்தில் ராஜோரி கோட்டையையும் கட்டினார்.  
மியான் ஹாத்துக்குப் பின்னர் ரஜௌரி ஒரு தாலுகாவாக மாற்றப்பட்டு பீம்பர் மாவட்டத்துடன் இணைக்கப்பட்டது. 1904 ஆம் ஆண்டில் இந்த தாலுகா பீம்பரில் இருந்து பிரிக்கப்பட்டு ரியாசி மாவட்டத்துடன் இணைக்கப்பட்டது.
# ரஜௌரி

## புள்ளிவிபரங்கள்

2011 ஆம் ஆண்டு சனத் தொகை கணக்கெடுப்பின்படி ரஜௌரி நகரின் மக்கட்தொகை 37,552 ஆகவும், நகராட்சி எல்லைக்குள் மக்கட் தொகை 41,552 ஆகவும் இருந்தது. சனத் தொகையில் 57% வீதமானோர் ஆண்களும், 43% வீதமானோர் பெண்களும் ஆவார்கள். ராஜௌரி நகரின் சராசரி கல்வியறிவு விகிதம் 77% ஆக காணப்பட்டது. இது தேசிய சராசரியான 75.5% ஐ விட அதிகமாகும். ஆண்களில் கல்வியறிவு 83% விகிதமும், பெண்களின் கல்வியறிவு 68% விகிதமும் ஆகும். மக்கட் தொகையில் 12% வீதமானோர் 6 வயதுக்குட்பட்டவர்கள். மக்கள் பெரும்பாலும் குஜ்ஜார்களும் பஹாரிகளும் ஆவார்கள் .  
சனத் தொகையில் 55%, வீதமானோர் முஸ்லிம்களும், 42% வீதமானோர் இந்துக்களும், 2.4% வீதமானோர் சீக்கியர்களுமாக காணப்பட்டனர்.
# பூஞ்ச்

மாநிலத்தில் பூஞ்ச் நகரத்தின் அமைவிடம்]]  
**பூஞ்ச்**, இந்திய மாநிலமான ஜம்மு காஷ்மீரின் பூஞ்ச் மாவட்டத்தில் உள்ள ஒரு நகரம். இங்கு ஒரு விமான நிலையம் அமைந்துள்ளது. இந்தியா - பாகிஸ்தான் எல்லைக் கட்டுப்பாட்டுக் கோடு அருகே பூஞ்ச் நகரம் அமைந்துள்ளது.
# பூஞ்ச்

## புவியியல்

பூஞ்ச் பாகையில் அமைந்துள்ளது. இது பீர் பாஞ்சல் மலைத்தொடரில், கடல் மட்டத்திலிருந்து சராசரியாக 981 மீட்டர் (3218 அடிகள்) உயரத்தில் உள்ளது. பிர் பாஞ்சல் மலைத்தொடர் பூஞ்ச் பள்ளத்தாக்கையும், காசுமீர்ப் பள்ளத்தாக்கையும் பிரிக்கிறது. நீண்ட காலமாக இரண்டு பள்ளத்தாக்குகளும் ஜம்மு வழியாகவே இணைக்கப்பட்டன. ஆனால் அண்மையில், பூஞ்சில் உள்ள புஃபிளியாசுக்கும் காசுமீரிலுள்ள சோப்பியானுக்கும் இடையில் முகலாயச் சாலை அமைக்கப்பட்டதன் பின்னர் இரண்டு பகுதிகளுக்கும் நேரடி இணைப்பு உள்ளது. பூஞ்சில் அவேலி, மெந்தார், சூரன்கோட், மாண்டி ஆகிய நான்கு வட்டப் பிரிவுகள் உள்ளன.
# பூஞ்ச்

## பூஞ்ச் - ராவலாகோட் பேருந்து சேவைகள்

பூஞ்ச் நகரத்தையும், பாகிஸ்தான் ஆக்கிரமிப்பு ஆசாத் காஷ்மீர் பகுதியில் உள்ள ராவலாகோட் நகரத்தையும் இணைக்கும் 32 கி.மீ. சாலையில், எல்லைக்கட்டுப்பாட்டுக் கோட்டைத் தாண்டி பேருந்து சேவைகள் நடைபெறுகிறது.
# பூஞ்ச்

## அரசியல்

இது ஜம்மு மக்களவைத் தொகுதிக்கு உட்பட்டது..
# பூஞ்ச்

## இதனையும் காண்க

- ஜம்மு காஷ்மீர் (ஒன்றியப் பகுதி)
- ராவலாகோட்
- ஜம்மு-பூஞ்ச் இருப்புப் பாதை
- ஜம்மு-பாரமுல்லா இருப்புப் பாதை
# உருசியாவில் போக்குவரத்து

**உருசியாவின் போக்குவரத்து வலையமைப்பு**, உலகின் மிகப்பெரிய போக்குவரத்து வலையமைப்பில் ஒன்றாகும். சாலைகள், தொடர்வண்டிப் பாதைகள் மற்றும் வான்வழிகளின் வலையமைப்பானது மேற்கின் கலிநிக்கிரட்டிலிருந்து கிழக்கின் கம்சாத்கா தீபகற்பம் வரை சுமார் அளவுக்குப் பரந்து காணப்படுகின்றது. முக்கிய நகரங்களான மாஸ்கோ மற்றும் சென் பீட்டர்ஸ்பேர்க் ஆகியன பாரிய விரைவுப் போக்குவரத்து முறைகளால் கட்டமைக்கப்பட்டுள்ளன.  
அண்மைய காலங்களில் உருசியாவானது இரண்டு புதிய போக்குவரத்து உத்திகளை முன்மொழிந்துள்ளது. முதலாவது 2020 ஆம் ஆண்டுவரைக்கும், இரண்டாவது 2030 ஆம் ஆண்டுவரைக்குமான காலத்தை எடுக்கும்.உருசியாவின் போக்குவரத்தால் கிடைக்கும் உற்பத்தியானது நாட்டின் மொத்த உள்நாட்டு உற்பத்தியில் பாரிய பாதிப்பை ஏற்படுத்துகின்றது.
# உருசியாவில் போக்குவரத்து

## தொடர்வண்டிப் போக்குவரத்து

உலகின் இரண்டாவது மிகப்பெரிய தொடர்வண்டிப் போக்குவரத்து வலையமைப்பை உருசியா கொண்டுள்ளது. உலகின் மிகப்பெரிய தொடர்வண்டிப் போக்குவரத்து வலையமைப்பானது அமெரிக்காவுக்கு இருக்கின்றது. 2011 ஆம் ஆண்டின்படி உருசியாவின் தொடர்வண்டிப் பாதைகளின் மொத்தநீளம் ஆகும். 2007 ஆம் ஆண்டில் உருசிய தொடர்வண்டிகள் தனியாக 1.3 பில்லியன் பயணிகளின் போக்குவரத்துக்கு உதவியுள்ளன. மற்றும் 1.3 பில்லியன் சரக்குகளையும் நகர்த்தியுள்ளன.
# உருசியாவில் போக்குவரத்து

## தொடர்வண்டிப் போக்குவரத்து

### அதிவேக தொடர்வண்டிகள்

- மாஸ்கோ மெட்ரோ – 12 வழிகள் , 196 நிலையங்கள் , 327.5&nbsp;km
- புனித பீட்டர்ஸ்பேர்க் மெட்ரோ – 5 வழிகள் , 67 நிலையங்கள் , 113.2&nbsp;km
- நோவோசிபெர்க் மெட்ரோ – 2 வழிகள் , 13 நிலையங்கள் , 15.9&nbsp;km
- நிச்னி நோகொரோத் மெட்ரோ – 2 வழிகள் , 14 நிலையங்கள் , 18.8&nbsp;km
- சமர மெட்ரோ – 1 வழி, 10 நிலையங்கள் , 12.7&nbsp;km
- எகடேரின்பேர்க் மெட்ரோ– 1 வழி, 9 நிலையங்கள் , 12.7&nbsp;km
- கசன் மெட்ரோ – 1 வழி, 10 நிலையங்கள் , 15.8&nbsp;km